《洞仙歌（辛卯嘉禾元夕作）》
宋代·丘崈

江城梅柳，惯得春先处。催趁风光上歌舞。见九衢、车马流水如龙，喧笑语，罗绮香尘载路。

欢娱多暇日，尊俎风流，重见承平旧官府。有多少、佳丽事，堕珥遗簪，芳径里，瑟瑟珠玑翠羽。好惜取、韶华醉连宵，更莫待、收灯酒阑人去。

作者简介：丘崈(1135-1208) 南宋将领。字宗卿，江阴（今属江苏）人。